
56 DR.30.9.2002 
 

 

ingatlah itu adalah tindakan mereka yang rendah akal budi dan akhlaknya.  Tindakan ini 
tidak dapat memadamkan kenyataan bahawa banyak sudah jasa kita kepada bangsa 
Indonesia dan kita telah menangani isu ini dengan kebesaran jiwa serta bijaksana.   

 Saya juga ingin menyentuh tindakan beberapa ahli politik Filipina yang sangat 
dangkal pemikirannya dan begitu emotionally immatured. Tindakan mereka untuk mem- 
bangkitkan semula tuntutan Filipina terhadap Sabah contohnya, adalah bertentangan 
dengan semangat setiakawan ASEAN. Umum mengetahui bahawa hubungan Malaysia 
dengan Filipina berada di tahap paling baik pada masa ini. Tindakan segelintir ahli 
politik Filipina ini tidak membantu usaha kita mengeratkan lagi persefahaman kedua-
dua negara. Sabah adalah isu yang telah lama selesai. Rakyatnya telah lama membuat 
keputusan untuk bersama Malaysia dan Sabah membangun kerana pemerintahan 
Malaysia yang progresif.   

Saya ingin mengulangi pendirian rakyat Malaysia dan Sabah khususnya, 
bahawa kita tidak akan sama sekali berkompromi dengan pihak yang ingin menimbul- 
kan tuntutan terhadap Sabah.  Kita akan mempertahankan setiap wilayah kita dengan 
seluruh jiwa dan raga. [Tepuk] Saya juga ingin mengingatkan bahawa telah ramai 
rakyat Filipina yang kita berikan bantuan dan kemudahan semasa berada di negeri 
Sabah. Oleh yang demikian, saya menyeru supaya Kerajaan Filipina tidak lagi  
menimbulkan isu-isu yang sensitif yang boleh merosakkan hubungan baik kedua-dua 
buah negara.   

Tuan Yang di-Pertua, akhir sekali, saya ingin menyeru kepada Kementerian 
Pembangunan Luar Bandar berhubung dengan kes rumah PPRT sebelum ianya 
dijadikan isu politik oleh pihak pembangkang........... 

Timbalan Yang di-Pertua [Dato' Haji Muhamad bin Abdullah]: Ya, masa 
Yang Berhormat cukup, Yang Berhormat.   

Dato' Suhaili bin Abdul Rahman:  Bagi saya seminit, Tuan Yang di-Pertua.   

Timbalan Yang di-Pertua [Dato' Haji Muhamad bin Abdullah]:  Ya.   

Dato' Suhaili bin Abdul Rahman:  Saya ingin merayu kepada Kementerian 
Pembangunan Luar Bandar supaya peruntukan untuk rumah PPRT dinaikkan daripada 
RM11,000 sekurang-kurangnya ke-RM18,000 ataupun RM20,000.  [Tepuk]  

Timbalan Yang di-Pertua [Dato' Haji Muhamad bin Abdullah]: Ya, cukup 
Yang Berhormat.   

Dato' Suhaili bin Abdul Rahman:  Ini mengambil kira keadaan rumah yang 
bernilai RM11,000.  Tuan Yang di-Pertua, reban ayam pun jika hendak dibangunkan, 
nilainya lebih kurang RM10,000.   

Timbalan Yang di-Pertua [Dato' Haji Muhamad bin Abdullah]: Ya, cukup 
Yang Berhormat.   

Dato' Suhaili bin Abdul Rahman:  Apatah lagi rumah manusia. Dengan kata-
kata yang demikian, Tuan Yang di-Pertua, saya mohon menyokong.   

Timbalan Yang di-Pertua [Dato' Haji Muhamad bin Abdullah]: Saya bagi 
Lanang.   

 Seorang Ahli:  Kawasan mana, Sarawak?   

 Timbalan Yang di-Pertua [Dato' Haji Muhamad bin Abdullah]: Tidak kiralah 
itu Yang Berhormat  [Ketawa]  

 Datuk Haji Mohd. Ali bin Haji Hassan:  [Bercakap tanpa pembesar suara]  

 Timbalan Yang di-Pertua [Dato' Haji Muhamad bin Abdullah]: Jangan 
cakap macam itu, nanti susah saya Yang Berhormat.  Saya bagi Yang Berhormat.   

3.40 ptg.   

 Tuan Tiong Thai King [Lanang]: Tuan Yang di-Pertua, saya ingin mengucap- 
kan ribuan terima kasih kerana diberi peluang untuk menyertai pembentangan Bajet 
tahun 2003 di Dewan yang mulia ini. Terlebih dahulu, saya ingin menyatakan sokongan 
100% saya kepada Bajet 2003 yang dibentangkan oleh Yang Amat Berhormat Perdana 
Menteri Dato Seri Dr. Mahathir bin Mohamad merangkap Menteri Kewangan. Bajet ini 
telah mencerminkan keprihatinan kerajaan terhadap kesejahteraan rakyat jelata. 



ingatlah itu adalah tindakan mereka yang rendah akal budi dan akhlaknya. Tindakan ini tidak dapat memadamkan kenyataan bahawa banyak sudah jasa kita kepada bangsa Indonesia dan kita telah menangani isu ini dengan kebesaran jiwa serta bijaksana. Saya juga ingin menyentuh tindakan beberapa ahli politik Filipina yang sangat dangkal pemikirannya dan begitu emotionally immatured. Tindakan mereka untuk mem- bangkitkan semula tuntutan Filipina terhadap Sabah contohnya, adalah bertentangan dengan semangat setiakawan ASEAN. Umum mengetahui bahawa hubungan Malaysia dengan Filipina berada di tahap paling baik pada masa ini. Tindakan segelintir ahli politik Filipina ini tidak membantu usaha kita mengeratkan lagi persefahaman kedua- dua negara. Sabah adalah isu yang telah lama selesai. Rakyatnya telah lama membuat keputusan untuk bersama Malaysia dan Sabah membangun kerana pemerintahan Malaysia yang progresif. Saya ingin mengulangi pendirian rakyat Malaysia dan Sabah khususnya, bahawa kita tidak akan sama sekali berkompromi dengan pihak yang ingin menimbul- kan tuntutan terhadap Sabah. Kita akan mempertahankan setiap wilayah kita dengan seluruh jiwa dan raga. [Tepuk] Saya juga ingin mengingatkan bahawa telah ramai rakyat Filipina yang kita berikan bantuan dan kemudahan semasa berada di negeri Sabah. Oleh yang demikian, saya menyeru supaya Kerajaan Filipina tidak lagi menimbulkan isu-isu yang sensitif yang boleh merosakkan hubungan baik kedua-dua buah negara. Tuan Yang di-Pertua, akhir sekali, saya ingin menyeru kepada Kementerian Pembangunan Luar Bandar berhubung dengan kes rumah PPRT sebelum ianya dijadikan isu politik oleh pihak pembangkang........... Timbalan Yang di-Pertua [Dato' Haji Muhamad bin Abdullah]: Ya, masa Yang Berhormat cukup, Yang Berhormat. Dato' Suhaili bin Abdul Rahman: Bagi saya seminit, Tuan Yang di-Pertua. Timbalan Yang di-Pertua [Dato' Haji Muhamad bin Abdullah]: Ya. Dato' Suhaili bin Abdul Rahman: Saya ingin merayu kepada Kementerian Pembangunan Luar Bandar supaya peruntukan untuk rumah PPRT dinaikkan daripada RM11,000 sekurang-kurangnya ke-RM18,000 ataupun RM20,000. [Tepuk]. Timbalan Yang di-Pertua [Dato' Haji Muhamad bin Abdullah]: Ya, cukup Yang Berhormat. Dato' Suhaili bin Abdul Rahman: Ini mengambil kira keadaan rumah yang bernilai RM11,000. Tuan Yang di-Pertua, reban ayam pun jika hendak dibangunkan, nilainya lebih kurang RM10,000. Timbalan Yang di-Pertua [Dato' Haji Muhamad bin Abdullah]: Ya, cukup Yang Berhormat. Dato' Suhaili bin Abdul Rahman: Apatah lagi rumah manusia. Dengan kata- kata yang demikian, Tuan Yang di-Pertua, saya mohon menyokong. Timbalan Yang di-Pertua [Dato' Haji Muhamad bin Abdullah]: Saya bagi Lanang. Seorang Ahli: Kawasan mana, Sarawak?. Timbalan Yang di-Pertua [Dato' Haji Muhamad bin Abdullah]: Tidak kiralah itu Yang Berhormat [Ketawa]. Datuk Haji Mohd. Ali bin Haji Hassan: [Bercakap tanpa pembesar suara]. Timbalan Yang di-Pertua [Dato' Haji Muhamad bin Abdullah]: Jangan cakap macam itu, nanti susah saya Yang Berhormat. Saya bagi Yang Berhormat. 3.40 ptg. Tuan Tiong Thai King [Lanang]: Tuan Yang di-Pertua, saya ingin mengucap- kan ribuan terima kasih kerana diberi peluang untuk menyertai pembentangan Bajet tahun 2003 di Dewan yang mulia ini. Terlebih dahulu, saya ingin menyatakan sokongan 100% saya kepada Bajet 2003 yang dibentangkan oleh Yang Amat Berhormat Perdana Menteri Dato Seri Dr. Mahathir bin Mohamad merangkap Menteri Kewangan. Bajet ini telah mencerminkan keprihatinan kerajaan terhadap kesejahteraan rakyat jelata.